OpenLLM-France/wikimedia huggingface dataset:
# Dimensió de Hausdorff-Bezikóvitx

La dimensió de Hausdorff o dimensió de Hausdorff-Bezikóvitx és una generalització mètrica del concepte de dimensió d'un espai topològic, que permet definir una dimensió fraccionària (no entera) per a un objecte fractal.

## Mesura de Hausdorff

Sia $U\subset \mathbb {R} ^{n}$ no buit. El diàmetre de $U$ es definix com a $|U|=\sup\{|x-y|:x,y\in U\}$.
Sia $I$ un conjunt arbitrari d'índexs. La col·lecció $\{U_{i}\}_{i\in I}$ s'anomena $\delta$-recobriment de $F$ si
* $F\subset \bigcup _{i\in I}U_{i}$; i
* $0<|U_{i}|\leq \delta$, per a cada $i\in I$.
Sia $F\subset \mathbb {R} ^{n}$ i $s$ un nombre no negatiu. Per a qualsevol $\delta >0$ es definix:
${\mathcal {H}}_{\delta }^{s}(F)=\inf\{\sum _{i=1}^{\infty }|U_{i}|^{s}\}$,
on l'ínfim es pren respecte a tots els $\delta$-recobriments numerables de $F$. És possible verificar que ${\mathcal {H}}_{\delta }^{s}$ és de fet una mesura exterior a $\mathbb {R} ^{n}$.
La mesura exterior $s$-dimensional de Hausdorff del conjunt $F$ es definix com el valor
${\mathcal {H}}^{s}(F)=\displaystyle \lim _{\delta \rightarrow 0}{\mathcal {H}}_{\delta }^{s}(F)$.
Aquest límit existix. Però com que ${\mathcal {H}}_{\delta }^{s}$ creix quan $\delta$ decreix, pot ser infinit.
És fàcil veure que ${\mathcal {H}}^{s}$ és una mesura exterior, així és que, per al Teorema de Carathéodory, la restricció de ${\mathcal {H}}^{s}$ als conjunts ${\mathcal {H}}^{s}$-mesurables. És de fet una mesura, anomenada mesura s-dimensional de Hausdorff.
La mesura de Hausdorff generalitza la idea de longitud, àrea i volum. La mesura de dimensió zero compta el nombre de punts en un conjunt si el conjunt és finit, o és infinita si el conjunt ho és. La mesura unidimensional amida la longitud d'una corba suau a $\mathbb {R} ^{n}$. La mesura bidimensional d'un conjunt a $\mathbb {R} ^{2}$ és proporcional a la seva àrea i anàlogament la mesura tridimensional d'un conjunt a $\mathbb {R} ^{3}$ és proporcional al seu volum.
* Per a tot conjunt $F\subset \mathbb {R} ^{n}$ existix $s_{o}\leq n$ amb la propietat:
* ${\mathcal {H}}^{s}(F)=\left\{{\begin{array}{rcl}\infty &{\text{per a}}&s<s_{o}\\0&{\text{per a}}&s>s_{0}\end{array}}\right.$
Un gràfic de ${\mathcal {H}}^{s}$ en funció de $s$ (Vegeu figura) mostra que existix un valor crític de $s$ en el qual ${\mathcal {H}}^{s}$ canvia subitàment de $\infty$ a $0$.
El comportament de ${\mathcal {H}}^{s}(F)$ pot explicar-se de la següent manera: Es cobrix el conjunt $F$ amb infinits conjunts de diàmetre menut $\delta \rightarrow 0$ i es calcula la suma d'aquests diàmetres elevats a la $s$-èsima potència. Si $s$ és menut, aquestes potències tendixen a $1$ la qual cosa produïx que la suma divergisca. Si $s$ és gran, les $s$-èsimes potències tenen a zero i la suma tendix a anul·lar-se.

## Dimensió de Hausdorff

La dimensió de Hausdorff es definix com a:
$dim_{H}(F):=sup\{s:{\mathcal {H}}^{s}(F)=\infty \}:=inf\{s:{\mathcal {H}}^{s}(F)=0\}$

## Referències

* Falconer K. "The Geometry of Fractal Sets" (Cambridge University Press 1985)
* Falconer K. "Fractal Geometry: mathematical foundations and applications" (2ed., Wiley 2003)
* Helmberg G. "Getting Acquainted with Fractals"
# Ulomyia annulata

Ulomyia annulata és una espècie d'insecte dípter pertanyent a la família dels psicòdids que es troba a Europa: Alemanya, els Països Baixos, Bèlgica, Àustria, Txèquia i Eslovàquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Jan Jezek & Wolfgang Schacht, 2006. Moth Flies from Bavaria (Diptera, Psychodidae). Band 27, Heft 38: 477-484. ISSN 0250-4413.
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Catàleg d'espècies dels Països Baixos (neerlandès)
* ↑ Belgian Species List (anglès)
* ↑ Jan Jezek i Josef Hájek, 2007. Psychodidae (Diptera) of the Orlické hory Protected Landscape Area and neighbouring areas with descriptions of two new species from the Czech Republic. Acta Entomologica Musei Nationalis Pragae. Vol. 47, pp. 237-285. ISSN 0374-1036.
* ↑ Jan Jezek, 2006.Psychodidae (Diptera) of the Jeseníky Protected Landscape Area and its environs with descriptions of two new Berdeniella species from the Czech Republic. Acta Entomologica Musei Nationalis Pragae. Vol. 46, pp. 151-192. ISSN 0374-1036.
* ↑ GBIF (anglès)
* ↑ Diptera of CZ & SK (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)
# Susan Monclús Twomey

Susan Monclús Twomey (Sitges, Garraf, 4 de juliol de 1967) és una exjugadora i directiva de rugbi catalana.
S'inicià en l'atletisme, proclamant-se dues vegades campiona de Catalunya sub 23 en 400 m tanques (1986 i 1987). Durant la dècada del 1990, practicà el rugbi i fou jugadora Rugby Club Sitges, del qual forma part de la seva junta directiva, i del BUC. Internacional amb la selecció espanyola de rugbi en vint-i-quatre ocasions, es proclamà campiona d'Europa el 1995. També participà al Campionat del Món de 1991 i 1998. Posteriorment, en la modalitat de rugbi touch jugà al BUC i competí al Campionat del Món de 2011.

## Palmarès
### Selecció espanyola

* 1 medalla d'or al Campionat d'Europa de rugbi femení: 1995
* 3 medalles d'argent al Campionat d'Europa de rugbi femení: 1996, 1999, 2000
* 1 medalla de bronze al Campionat d'Europa de rugbi femení: 1997

## Referències

* ↑ «Susan Monclús Twomey». Enciclopèdia de l'esport català. Barcelona: Grup Enciclopèdia Catalana.
* ↑ «Campionats de Catalunya sub 23» ( PDF). Federació Catalana d'Atletisme, 2021. Arxivat de l'original el 2021-09-06. [Consulta: 6 setembre 2021].
* ↑ Simon, Lluís. «Les pioneres a Europa». L'Esportiu, 18-09-2013. [Consulta: 8 desembre 2019].

## Enllaços externs

* Fitxa de Susan Monclús Twomey - Rugby Femenino (castellà)
# Catecol oxidasa

Catecol oxidasa és un enzim que catalitza l'oxidació de fenols com el catecol. La catecol oxidasa conté coure i la seva activitat és similar a la tirosinasa i altres oxidases relacionades que contenen coure. Es troba en enzims dels vegetals.
La catecol oxidas fa l'oxidació de fenols com el catecol, fent servir dioxigen (O₂). En presència de catecol es forma benzoquinona en una reacció d'enbruniment que ocorre en molts aliments exposats a l'oxigen, per exemple en la banana. La benzoquinona quan s'oxida a l'aire dona melanina marró fosca. També es pot formar Adrenocrom i Adrenolutina
La catecol oxidasa es presenta en el citoplasma cel·lular de les plantes. Si es danyen els teixits vegetals s'allibera catecol a ortoquinona la qual és un antisèptic natural. Per tant, la catecoloxidasa té un paper en el mecanisme de defensa de les plantes enfront de malalties de bacteris o de fongs. La benzoquinona evita que els fruits danyats es podreixin

## Referències

* ↑ «EC 1.10.3.1 Catechol oxidase.». The European Bioinformatics Institute.
* ↑ JULIO A. BERRETA, ANTONIO J. LOEFLER e I. MONAKIER «Feocromocitoma - Fisiotatologia - Implicancias terapeúticas». Actualizaciones, 2012, pàg. 140.
* ↑ Wahlert, John. H. «Enzymes - Proteins That Act as Catalysts». Baruch College.

## Bibliografia

* Solomon, E.I.; Chen, P.; Metz, M.; Lee, S.-K.; Palmer, A.E. «Oxygen Binding, Activation, and Reduction to Water by Copper Proteins». Angew. Chem. Int. Ed., 40, 24, 2001, pàg. 4570–4590. DOI: 10.1002/1521-3773(20011217)40:24<4570::AID-ANIE4570>3.0.CO;2-4. PMID: 12404359..

## Enllaços externs

* «Catecol oxidasa» (en anglès). Medical Subject Headings.
# Goliath (pel·lícula)

Goliath és una pel·lícula francesa de 2022 coescrita i dirigida per Frédéric Tellier que relata una investigació sobre pesticides. Està especialment inspirada en els anomenats papers Monsanto i "fitxer Monsanto", que inclou l'agronegoci Monsanto i el seu herbicida a base de glifosat. La versió doblada al català es va estrenar el 9 de desembre de 2022.

## Repartiment

* Gilles Lellouche: Patrick
* Pierre Niney: Mathias
* Emmanuelle Bercot: France
* Laurent Stocker: Paul
* Yannick Renier: Zef
* Marie Gillain: Audrey
* Jacques Perrin: Vanec
* Malik Amraoui: Abel
* John Paval: Thomas Moore
* Chloé Stefani: Lucie
* Sébastien Fouillade: el director de comunicació
* Brigitte Masure: la mare de la Margot, companya difunta de la Lucie
* Jean-Pierre Igoux: el pare de la Margot
* Lorène Devienne: la periodista
* Josiane Pinson: la presidenta del tribunal
* Christian Gonon: el president de la Comissió de Tòxics
* Johann Cuny: l'organitzador d'esdeveniments
* Philippe Bertin: l'advocat Phytosanis
* Florence Muller: el segon de Vanec a la reunió
* Bruno Raffaelli: Claude Delahaye
* Emmanuel de Sablet: el primer ministre
* Françoise Lorente: la ministra d'Ecologia
* Serge Biavan: el ministre d'Agricultura

## Referències

* ↑ «Informations réalisation». Allociné.
* ↑ Nathalie Marchand. «Pourquoi le film Goliath va relancer le débat sur les pesticides». reussir.fr, 08-03-2022. [Consulta: 15 setembre 2022].
* ↑ Goliath a la Base de dades de cinema en català
* ↑ «Goliath». ésAdir. [Consulta: 5 desembre 2022].
* 1 2 «Goliath». [Consulta: 14 agost 2021].

## Enllaços externs

* Tràiler en català
* Goliath a Goita què fan, ara!
# Segell de Washington DC

El Segell del Districte de Colúmbia serveix per representar el districte de Columbia i autenticar determinats documents, sent custodiat pel secretari del Districte de Columbia.
Mostra una personificació de la deessa Iustitia, una divinitat romana, personificació de la justícia, que diposita una ofrena floral davant l'estàtua del president dels Estats Units George Washington, que va donar nom a la ciutat de Washington. A la dreta de la figura de la Justícia, un pigarg americà sosté el blasó dels Estats Units. El fons l'ocupen el Capitoli i un tren que travessa un pont davant del sol naixent, com a símbol del progrés. A la part inferior de l'escut, hi apareixen escrits el lema del Districte de Colúmbia, "Justitia omnibus" (en llatí: Justícia per a tothom), i la data "1871", que és l'any de la creació de l'escut, envoltada per una corona de llorer. A la part superior es pot llegir "District of Columbia" (en anglès: Districte de Colúmbia).
En la primera versió del segell l'estàtua representava l'Estàtua de la Llibertat de Thomas Crawford, que corona el Capitoli dels Estats Units, i en 1888 fou substituïda per una estàtua de George Washington.

## Referències

* ↑ Districte de Columbia (Anglès)
* ↑ «Official Symbols of the District of Columbia». Government of the District of Columbia. Arxivat de l'original el 2011-07-23. [Consulta: 20 gener 2019].
* ↑ «Thomas Crawford» (en anglès). The Architect of the Capitol. [Consulta: 11 febrer 2021].

## Vegeu també

* Bandera de Washington DC
# Dimetilamina

La dimetilamina o N-metilmetanamina o DMA és un compost orgànic i una amina. És un gas incolor, liquat i inflamable derivat de l'amoníac que fa olor de peix. La dimetilamina s'utilitza generalment diluït en aigua a concentracions fins al 40%.

## Química

La dimetilamina és una amina secundària. La molècula consta d'un àtom de nitrogen amb dos substituents metil i hidrogen. La dimetilamina és una base i el pK$_a$ de la sal d'amoni CH₃-NH₂$^+$-CH₃ és 10,73, la metilamina té un valor inferior (10,64) i la trimetilamina encara més (9,79). La dimetilamina reacciona amb àcids per formar sals. L'hidroclorit de dimetilamina és un sòlid blanc inodor amb un punt de fusió de 171,5 °C. La dimetilamina és produïda per reacció catalítica de metanol i amoníac a temperatures i pressió elevades.

## Bioquímica

La panerola germànica utilitza la dimetilamina com a feromona per a la comunicació.
La DMA sofreix nitrosació sota condicions d'àcid dèbils de donar dimetilnitrosamina. Aquesta substància carcinògena animal s'ha detectat i s'ha quantificat en mostres d'orina humanes i també pot sorgir de nitrosació de DMA per òxids de nitrogen presents en pluja àcida als països altament industrialitzats

## Usos

La dimetilamina s'utilitza com a agent de dehairing bronzejant-se, en tints, en accelerants de goma, en sabons i compostos de neteja i com a fungicida agrícola. En indústria la dimetilamina es converteix en dimetilformamida i l'òxid de lauril dimetilamina d'agent tensioactiu. És primera matèria en la producció de molts fàrmacs com la difenhidramina i també del tabun usat com a arma química.

## Referències

* ↑ Corbin D.R.; Schwarz S.; Sonnichsen G.C. «Methylamines synthesis: A review». Catalysis Today, 37, 2, 1997, pàg. 71-102. DOI: 10.1016/S0920-5861(97)00003-5.
* ↑ Zhang AQ, Mithchell SC, Smith RL (1998) Dimethylamine formation in the rat from various related amine precursors. Food Chem Toxicol 36(11):923-7

## Enllaços externs

* Propietats Arxivat 2013-01-02 at Archive.is segons Air Liquide.com.
* MSDS a airliquide.com Arxivat 2005-02-06 a Wayback Machine.
* MSDS aphyschem.ox.ac.uk Arxivat 2004-08-18 a Wayback Machine.
* methylamines.com Arxivat 2002-06-19 at Archive.is
* Pherobase.com Arxivat 2005-05-10 a Wayback Machine.
# Un hivern a la platja

Un hivern a la platja (títol original en anglès, Stuck in Love) és una pel·lícula de comèdia romàntica i dramàtica estatunidenca del 2012 escrita i dirigida per Josh Boone en el seu debut com a director. La pel·lícula independent és protagonitzada per Jennifer Connelly, Greg Kinnear, Lily Collins, Nat Wolff i Logan Lerman. Se centra en les complicades relacions entre un novel·lista d'èxit, interpretat per Kinnear, la seva exdona (Connelly), la seva filla universitària (Collins) i el seu fill adolescent (Wolff). La pel·lícula es va estrenar en una selecció de cinemes als Estats Units el 5 de juliol de 2013. S'ha doblat i subtitulat al català.

## Repartiment

* Greg Kinnear com a Bill Borgens
* Jennifer Connelly com a Erica
* Lily Collins com a Samantha Borgens
* Logan Lerman com a Louis
* Nat Wolff com a Rusty Borgens
* Kristen Bell com a Tricia Walcott
* Liana Liberato com a Kate
* Stephen King com ell mateix (només veu)
* Spencer Breslin com a Jason
* Patrick Schwarzenegger com a Glen
* Rusty Joiner com a Martin

## Referències

* ↑ «Stuck in Love Reviews». Metacritic. CBS Interactive. [Consulta: May 3, 2020].
* ↑ «Cast set for 'Writers'». Arxivat de l'original el March 7, 2012. [Consulta: March 7, 2012].
* ↑ Kilday, Gregg. «Greg Kinnear and Jennifer Connelly to Star in 'Writers'». Hollywood Reporter, January 26, 2012. [Consulta: February 4, 2012].
* ↑ «Un hivern a la platja». Goita què fan, ara!. [Consulta: 16 juny 2024].
* ↑ «Un hivern a la platja». ésAdir. [Consulta: 16 juny 2024].
# Iznart d'Entrevenas

Iznart d'Entrevenas, o Isnart d'Entrevenas o d'Antravenas (fl. 1203-1225), fou un trobador provençal. Es diu que era fill de Raimon d'Agout, mecenes de trobadors, i de Beatriu de Dia, trobairitz i filla de Jaufré Reforzat de Trets.
Isnart tenia possessions als territoris d'Agoult (dels quals la família pren el nom), Pontevés i Entrevenas. De la seva poesia es desprèn que va fer una estada a la Llombardia. A la Provença apareix en diversos documents entre 1203 i 1225 i va governar Arle el 1220. El 22 de novembre de 1251, un Isnart d'Entrevenas va presenciar el tractat de pau entre Barral dels Baus i Carles I d'Anjou, però és probable que es tractés en realitat del seu fill.
L'obra d'Isnart es conserva en dos cançoners, el D (el Poetarum Provinciali de la Biblioteca Estense de Mòdena) i N (l'anomenat Manuscrit de Felip conservat a la Pierpont Morgan de Nova York). Isnart va compondre un sirventès, atacant Blacatz (Blacas d'Aulps) (254.1).
La segona cobla és aquesta:
   Si plagues a'n Blacatz,
   pos novels es lo sos,
   mais valgra sa chanzos
   s'i meses puois e praz,
   horz e vergers foillaz,
   Espaign'et Almaria
   e Franz'e Lombardia
   e los bous Bertelai
   e los loncs iornz de mai
   e'l dotze mes de l'an
   e l'herba Saint Iohan
   e la pasqa floria.
"Bertelai" és una referència al Bertolai de la llegenda artúrica, que apareix a Lancelot del Llac. Probablement Isnart va prendre la idea d'un poema de Giraut de Bornelh. També va compondre un partiment, Del sonet, amb el joglar de Pelestort abans de 1237.

## Referències

* ↑ Barachini, 2016, p. 434.
* ↑ Jeanroy, 1934, p. 170-171.
* ↑ Doss-Quinby, Rosenberg i Saint-Cricq, 2017, p. x.
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.
* ↑ Verity Sharman, 2008, p. 230.

## Vegeu també

* Llista de trobadors i trobairitz
* Corpus des troubadorus (text sencer, amb les tres coblas)

## Bibliografia

* Barachini, Giorgio. Il trovatore Elias de Barjols (en italià). Edizioni Nuova Cultura, 2016. ISBN 978-8868125813.
* Doss-Quinby, Eglal; Saint-Cricq, Gaël; Rosenberg, Samuel N. Motets from the Chansonnier de Noailles (en anglès). A-R Editions, Inc, 2017. ISBN 978-0895798626.
* Jeanroy, Alfred. La poésie lyrique des troubadours (en francès). Tolosa de Llenguadoc: Privat, 1934. ISBN 978-2051016780.
* Verity Sharman, Ruth. The Cansos and Sirventes of the Troubadour, Giraut de Borneil: A Critical Edition (en anglès). Critical. Cambridge University Press, 2008. ISBN 978-0521031783.
# 22 July

22 July és una pel·lícula dramàtica noruega de 2018 sobre els atemptats de Noruega de 2011, basada en el llibre En av oss: en fortelling om Norge, d'Åsne Seierstad. Escrita, dirigida i produïda per Paul Greengrass, va ser estrenada el 5 de setembre de 2018 a la 75a Mostra Internacional de Cinema de Venècia.

## Argument

La història comença amb Anders Behring Breivik finalitzant el seu manifest a l'ordinador de l'apartament de la seva mare. Simultàniament, el Primer Ministre de Noruega, Jens Stoltenberg, ultima els detalls del campament d'estiu de l'organització política juvenil del Partit Laborista, Arbeidernes ungdomsfylking (AUF). Mentrestant, el jovent s'aplega a l'illa d'Utøya on es realitzarà el campament organitzat per l'AUF.
Breivik, usant un uniforme policial, carrega un vehicle amb explosius fets a casa per a detonar-lo a Oslo, concretament al Regjeringskvartalet, provocant el caos a la ciutat i assassinant vuit persones.
Tot seguit, Breivik es dirigeix cap a l'illa, escoltant a la ràdio les notícies sobre l'explosió. En arribar al moll s'identifica com a policia i demana que el portin en ferri afirmant que ha estat enviat per a protegir l'illa. Tot i això, en arribar-hi el cap de seguretat el qüestiona i li demana la identificació, a continuació Breivik li dispara. El jovent reunit escolta els trets i intenta escapar de Breivik, que els persegueix disparant-los.
Grups de joves fugen dispersant-se per l'illa però estan físicament atrapats ja que l'única manera de sortir-ne és en bot. Breivik els crida que moriran per ser liberals i elitistes socialistes. Viljar, un jove que està al campament amb el seu germà petit, aconsegueix trucar a la seva mare i dir-li què està passant.
Breivik troba el grup de Viljar i el tiroteja, ferint el jove en cinc ocasions. donant-lo per mort, segueix la resta de joves que han escapat. Un equip especial de la policia enviat a l'illa finalment captura el terrorista, que es rendeix sense més resistència i és portat a la presó per a iniciar l'interrogatori. Viljar, mentrestant, és ingressat a l'hospital on li fan una cirurgia per a extreure-li els fragments de bala incrustats al cervell.
La història segueix el procés judicial mostrant tant la perspectiva de les víctimes com la de Breivik, fins a la sentència condemnatòria.

## Referències

* ↑ «Venice to Kick Off Awards Season With New Films From Coen Brothers, Luca Guadagnino and Alfonso Cuaron». The Hollywood Reporter. [Consulta: 25 juliol 2018].
* ↑ «Venice Film Festival Lineup: Heavy on Award Hopefuls, Netflix and Star Power». Variety, 25-07-2018. [Consulta: 25 juliol 2018].
# Castelfranco di Sotto

Castelfranco di Sotto és un municipi situat al territori de la província de Pisa, a la regió de la Toscana, (Itàlia).
Castelfranco di Sotto limita amb els municipis d'Altopascio, Bientina, Fucecchio, Montopoli in Val d'Arno, San Miniato, Santa Croce sull'Arno i Santa Maria a Monte.
# Phyllostomus

Phyllostomus és un gènere de ratpenats de la família dels fil·lostòmids que viuen a Centreamèrica i la meitat nord de Sud-amèrica.

## Taxonomia

* Ratpenat de llança pàl·lid (Phyllostomus discolor)
* Ratpenat de llança allargat (Phyllostomus elongatus)
* Ratpenat de llança gros (Phyllostomus hastatus)
* Ratpenat de llança de Surinam (Phyllostomus latifolius)

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Segell de Wyoming

El Segell de l'Estat de Wyoming va ser adoptat per la segona legislatura del mateix estat el 1893, i revisat per la setzena legislatura el 1921.
Les dues dates al gran segell, 1869 i 1890, commemoren l'organització del govern territorial i l'admissió de Wyoming a la Unió. La figura embolicada en el centre conté un bastó de la qual es desplega una pancarta amb les paraules, "Equal Rights" ("Igualtat de Drets"). L'estendard simbolitza la situació política que les dones han gaudit a Wyoming des de l'aprovació de l'esmena sobre el sufragi territorial durant l'any 1869. Les figures masculines tipifiquen les indústries ramaderes i mineres de l'estat. Hi ha dues columnes sobre les quals hi ha dos llums on crema la llum del coneixement. Al costat de les columnes hi ha dos rotllos amb les paraules petroli, mineria, ramaderia i gra, quatre de les principals indústries de Wyoming.
El segell de l'estat es mostra en vidrieres en els sostres de la Casa de Wyoming, tant a la Cambra de Representants i al Senat de Wyoming a la capital de l'estat (Cheyenne). El segell també s'incorpora en el disseny de la bandera de l'estat, que compta amb un lloc destacat per al segell juntament amb la silueta d'un bisó americà.

## Referències

* ↑ Lloc de l'estat de Wyoming

## Vegeu també

* Bandera de Wyoming
# Syorgatmix

«Syorgatmix» té aquests significats:
* Syorgatmix o Suyurgatmix, kan de Txagatai, nominal superior de Tamerlà
* Syorgatmix Mirza, príncep timúrida, el fill més petit dels 5 fills mascles de Miran Xah
# Casa Francàs

La Casa Francàs és una casa historicista de Mataró (Maresme) protegida com a bé cultural d'interès local.

## Descripció

Edifici de tres cossos de planta baixa i dues plantes pis. Destaca la verticalitat de la composició de les obertures de la façana acusada per les dues pilastres centrals a les plantes pis i pels trencaaigües ornamentats dels balcons. L'edifici acaba amb una cornisa sustentada per cartel·les i un acroteri.
La façana presenta un acabat estucat amb esgrafiats de motius florals i amb la data 1899.

## Referències

* 1 2 «Casa Francàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Ghazl El Mahalla SC

El Ghazl El Mahalla Sporting Club (àrab: نادي غزل المحلة, Nādī Ḡazl al-Maḥalla, ‘Club de la Filatura d'al-Mahalla [al-Kubra]’) és un club egipci de futbol de la ciutat d'Al-Mahalla al-Kubra.

## Palmarès

* Lliga egípcia de futbol:
** 1972-73
* Copa egípcia de futbol:
** Finalista 1975, 1979, 1986, 1993, 1995, 2001

## Referències

* ↑ «Egypt - List of Champions». RSSSF. [Consulta: 16 desembre 2017].
* ↑ «Egypt - List of cup winners». rsssf.com. [Consulta: 16 desembre 2017].

## Enllaços externs

* Ghazl El-Mehalla SC official funs website
# Penicillus

Penicillus és un gènere d'algues verdes de la família Udoteaceae. Les algues d'aquest gènere solen tenir una tija llarga, d'uns 10 cm, i una espècie de raspall d'afaitar d'oblong a esfèric amb filaments d'uns 3 centímetres. Les algues sovint es troben calcificades i solen presentar un color verd clar.

## Referències

* 1 2 ; Guiry, G.M.«Genus: Penicillus taxonomy browser». AlgaeBase version 4.2 World-wide electronic publication, National University of Ireland, Galway, 2007. [Consulta: 24 setembre 2007].
* ↑ «Marine Species Identification Portal : Shaving brush alga - Penicillus capitatus» (en anglès). [Consulta: 7 març 2017].

## Bases de dades científiques

* AlgaeBase
* AlgaTerra
* Index Nominum Genericorum Arxivat 2007-08-19 a Wayback Machine.